Bernardus Zamagna

(Croatice Brno Zamanja, natus 5 Novembris 1735 in Ragusio et ibidem mortuus 20 Aprilis 1820) fuit  Iesuita Ragusinus et Italianus, poeta et interpres Latinus.

 Vita et opera 
In familia nobili natus et Ragusae in collegio Iesuitico educatus, anno 1753 Romam venit, ubi in  novitius factus est. Romae studia continuavit, ibi Rogerii Boscovicii et Raymundi Cunichii viris doctuis Ragusinis discipulus fuit. Cunichii amicus et socius fidelis per totam vitam mansit. Senae artem rhetoricam docuit Mediolanique litteras Graecas (ab anno 1773 ad 1783); anno 1783 Ragusium revertit ibique usque ad mortem habitavit.

Primum Zamagnae carmen Latinum, De aucupio accipitris fuit (circa 1755). Notior est carmen eius hexametricum didascalicum in duobis libris de navi aëria (1763), ubi navem imaginariam quam quattuor sphaerae volare adiuvant describit; principiis technicis a  propositi navis Zamagnana cognata est. Elegiae de navi aeria et elegiarum ceterarum monobiblos additus est.Echo, carmen Zamagnae epicum duobus libris, cum versionibus e lingua Graeca a Cunichio factis editum est (1764). Elegias sacras Mariae Virgini composuit.

Catulli, Tibulli Propertiique carmina Zamagna edidit. Opus Zamagnae magnum est Odysseae Homericae versio Latina hexametris facta (1777), Iliadem Cunichii supplens. Etiam Hesiodi et Theocriti carmina omnia vertit (Theocriti versio a Cunichio incepta est).

 Editiones 

Navis aeria et elegiarum monobiblos, 1763 (GBooks)
Homeri Odyssea latinis versibus expressa
Hesiodi opera omnia
Theocriti, Moschi et Bionis idyllia omnia
Echo libri duo (cum versionibus Cunichii)
Elegiae sacrae (cum versione earum Italica)

 De Zamagna

 De vita et scriptis Bernardi Zamagnae patricii Rhacusini commentariolum Francisci Mariae Appendini.. 1830
Yasmin Haskell, Latin Scientific Poetry under the Shadow of the Jesuit Suppression
Anđela Džoja, ''Zamanja's translation of Hesiod's Shield''

Categoria:Poetae Croatiae
Categoria:Poetae Italiae
Categoria:Poetae Latini Croatiae
Categoria:Iesuitae
Categoria:Ragusium
Categoria:Interpretes Homerici
Categoria:Interpretes Graeco-Latini